Continuen els treballs de desinfecció de parcs infantils i instal·lacions biosaludables
20 de juliol 2020

![Imagen 1](/media/oscnppby/51c_desinfeccion-cronista-3.jpg)![Imagen 2](/media/drnbo2ho/51c_desinfeccion-concordia-3.jpg)

![](/media/5rwlikvv/51c_desinfeccion-concordia-2.jpg)  
  

Els treballs de desinfecció de parcs infantils i instal·lacions biosaludables de la ciutat continuen diàriament. La delegació de Manteniment a través de l'empresa Pavasal, encarregada d'estes tasques, desinfecta els jocs infantils, així com els aparells biosaludables instal·lats en els diferents parcs de Sagunt. Concretament, este matí han estat desinfectant les instal·lacions de les places Cronista Chabret i Concòrdia, entre d’altres.

  

Des que el mes passat l'empresa duguera a terme les labors de desinfecció fent una neteja a fons dels parcs després que romangueren inutilitzats durant l'Estat d'Alarma i la desescalada, diàriament s'ha encarregat de continuar eixa desinfecció pels 90 parcs públics oberts, dels quals 70 són parcs infantils i 20 zones biosaludables per a la tercera edat.

  

En este sentit, l'Ajuntament ha establit una sèrie de recomanacions que s'han de tindre en compte per a l'ús dels parcs infantils recreatius com, per exemple, realitzar l'activitat en grups reduïts mantenint, en la mesura que siga possible, l'autonomia i independència mentre dure l'activitat, així com la distància de seguretat d’1,5 metres entre xiquets i xiquetes que no siguen convivents. 

  

En el cas dels parcs amb instal·lacions biosaludables per a la tercera edat, s'han de seguir les mateixes recomanacions: realitzar les activitats en grups reduïts, mantindre la distància, assegurar la desinfecció de cada persona i utilitzar la màscara durant la realització de l'activitat. A més, cal tindre en compte que està prohibit que xiquets i xiquetes facen ús de les instal·lacions dels parcs per a la tercera edat. Totes estes recomanacions també estaran disponibles en tots els parcs, en què s'han instal·lat cartells informatius.

​

![](/media/oqwdn3ql/51c_desinfeccion-cronista-2.jpg)  

*   [](http://www.facebook.com/sharer.php?u=https://aytosagunto.es/va/actualitat/continuen-els-treballs-de-desinfecció-de-parcs-infantils-i-instal-lacions-biosaludables/ "Facebook")
*   [](http://twitter.com/share?url=https://aytosagunto.es/va/actualitat/continuen-els-treballs-de-desinfecció-de-parcs-infantils-i-instal-lacions-biosaludables/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continuen-els-treballs-de-desinfecció-de-parcs-infantils-i-instal-lacions-biosaludables/ "Linked In")
*   [](mailto:?body=https://aytosagunto.es/va/actualitat/continuen-els-treballs-de-desinfecció-de-parcs-infantils-i-instal-lacions-biosaludables/)